joelniklaus/EU_Wikipedias huggingface dataset:
Deizija Daka

Deizija Daka () ir animācijas tēls, ko 1940. gadā izveidoja Walt Disney Studios kā Donalda Daka attiecību partneri. Deizija ir antropomorfa Pekinas pīle, ar lielām skropstām un krokotu ķermeņa apakšdaļu, kas pēc izskata atgādina svārkus. Viņa pārsvarā ir tērpusies blūzē, augstpapēžu kurpēs un ar tauriņu uz galvas. Deizija parasti izrāda spēcīgu pieķeršanos Donaldam, kaut arī viņas tēls tiek raksturots kā daudz sarežģītāks nekā viņas partneris.

Deizija pirmo reizi parādījās īsfilmā Mr. Duck Steps Out (1940) un dažus mēnešus vēlāk arī pievienojās Donaldam komiksos. No 1940. līdz 1954. gadam viņa parādījās vienpadsmit īsfilmās, kā arī vēlākajā Mickey's Christmas Carol (1983) un "Fantāzija 2000"' (1999). Visās šajās filmas Deizijai ir otrā plāna lomas, izņemot īsfilmā Donald's Dilemma (1947). Vairāk ekrāna laika Deizija saņēma televīzijā, regulāri parādoties animācijas seriālos Quack Pack (1996), Mickey Mouse Works (1999-2000), Disney's House of Mouse (2001–2003), Mickey Mouse Clubhouse (2006–2016) Mickey Mouse (2013- ) un Mickey and the Roadster Racers (2017- ). Tāpat Deizija ir parādījusies vairākās videofilmās, piemēram Mickey's Once Upon a Christmas (1999) and "Mikijs, Donalds, Gūfijs - trīs musketieri" (Mickey, Donald, Goofy: The Three Musketeers, 2004).

Deizija ir tante Eiprilai, Maijai un Džūnai, trim jaunām pīļu meitenēm, kas ir līdzīgas Tikam, Tīkam un Trikam. Deizijas draudzenes komiksos ir Klarabella un Klāra Klukste, kā arī Pelīte Minnija ir Deizijas labākā draudzene.

Atsauces

Ārējās saites 

 Deizija Daka vietnē IMDb

Animācijas tēli
Komiksu tēli
The Walt Disney Company
Royal Antwerp FC

Royal Antwerp Football Club, bieži saukts vienkārši Antwerp vai RAFC, ir Beļģijas futbola klubs no Antverpenes. Pašlaik spēlē Jupiler Pro League, Beļģijas futbola augstākajā līgā. Mājas spēles komanda aizvada Bosuilstadion, kura ietilpība ir 16 144 vietas.

Klubs tika nodibināts 1880. gadā kā Antwerp Cricket Club. Futbola nodaļa tika izveidota 1887. gadā ar nosaukumu Antwerp Football Club. Tas ir vecākais futbola klubs Beļģijā. Royal Antwerp futbolisti ir četras reizes izcīnījuši Beļģijas čempiontitulu, pēdējo reizi 1957. gadā. Klubs ir trīs reizes ieguvis Beļģijas kausu — 1955., 1992. un 2020. gadā. 1992.—1993. gada sezonā iekļuva UEFA Kausu ieguvēju kausa finālā, kur Vemblija stadionā ar 1:3 piekāpās Itālijas klubam Parma.

Sasniegumi 
 Beļģijas Pro līga
 Čempioni (4): 1928–29, 1930–31, 1943–44, 1956–57
 Vicečempioni (12): 1895–96, 1899–1900, 1924–25, 1929–30, 1931–32, 1932–33, 1945–46, 1955–56, 1957–58, 1962–63, 1973–74, 1974–75
 Beļģijas kauss
 Kausa ieguvēji (3): 1954–55, 1991–92, 2019–20
 Finālisti (1): 1974–75
 Beļģijas superkauss
 Finālisti (1): 1992
 UEFA Kausu ieguvēju kauss
 Finālisti (1): 1992–93

Atsauces

Ārējās saites 

 Oficiālā mājaslapa 
 Kluba profils soccerway.com 

Beļģijas futbola klubi
Antverpene
Pluto (Disnejs)

Pluto (), saukts arī par Pluto the Pup, ir animācijas tēls, ko 1930. gadā izveidoja Walt Disney Productions. Viņš ir dzeltenīgi oranžas krāsas, vidēja auguma, īsspalvas suns ar melnām ausīm. Atšķirībā no Disneja tēlu vairākuma, Pluto nav antropomofs, tam piemīt tikai atsevišķas cilvēku īpašības, piemēram, sejas mīmika. Pluto ir Mikipeles mājdzīvnieks. Kaut arī viņš ir bezšķirnes suns, viņa debija bija kā bladhaunda šķirnes sunim Mikipeles animācijas īsfilmā The Chain Gang. Kopā ar Mikipeli, Minniju, Donaldu, Deiziju un Sprukstu, Pluto ir viens no "Sensacionālā sešinieka" — Disneja visuma lielākajām zvaigznēm. Starp visiem sešiem tēliem, Pluto vienīgais neģērbjas kā cilvēks.

Pluto debitēja un piedalījās 24 Mikipeles īsfilmās, pirms 1937. gadā ieguva pats savas atsevišķās īsfilmas. No 1930. līdz 1953. gadam Pluto ir piedalījies 89 īsfilmās. Dažas no tām tika nominētas Amerikas Kinoakadēmijas balvai kategorijā "Labākā animācijas īsfilma", tostarp The Pointer (1939), Squatter's Rights (1946), Pluto's Blue Note (1947) un Mickey and the Seal (1948). Īsfilma Lend a Paw (1941) ieguva šo balvu 1942. gadā. Tādēļ, ka Pluto nerunā, viņa īsfilmas lielākoties uzsvars ir uz fizisko humoru. Tas padarīja Pluto par aizsācēju tēlu animācijā, kas pauž emocijas vairāk caur animāciju nekā caur dialogu.

Tāpat kā pārējie Pluto draugi, arī viņš kopš 1931. gada bieži ir attēlots komiksos. 1990. gadā Pluto atgriezās uz ekrāniem animācijas filmā The Prince and the Pauper, kā arī vairākās videofilmās. Tāpat Pluto piedalās dažādos animācijas seriālos: Mickey Mouse Works (1999–2000), House of Mouse (2001–2003), Mickey Mouse Clubhouse (2006–2016) un jaunajās Mikipeles īsfilmās (2013–pašlaik).

1998. gadā, tuvojoties Disneja autortiesību beigām uz Pluto, tika pieņemts likuma projekts, kas pagarināja autortiesības vēl uz 20 gadiem.

Atsauces

Ārējās saites 
 Pluto vietnē IMDb

Animācijas tēli
Komiksu tēli
The Walt Disney Company
VVV-Venlo

VVV-Venlo  ir Nīderlandes futbola klubs no Venlo. Klubs ir dibināts 1903. gadā, pašlaik spēlē Eredivisie, Nīderlandes futbola augstākajā līgā. Mājas spēles aizvada De Koel stadionā, kura ietilpība ir 8000 vietu. Kluba futbolisti 1959. gadā kļuva par Nīderlandes (KNVB) kausa ieguvējiem. Trīs reizes klubs uzvarējis Nīderlandes Pirmajā divīzijā (Eerste Divisie).

Sasniegumi 
 Pirmā divīzija (Eerste Divisie)
 Čempioni (2): 1992–93, 2008–09, 2016–17
 KNVB kauss
 Kausa ieguvēji (1): 1958–59

Atsauces

Ārējās saites 

 Oficiālā mājaslapa  
 Kluba profils soccerway.com 

Nīderlandes futbola klubi
Andešs Sēdergrēns

Hanss Andešs Sēdergrēns (; dzimis  Sēderhamnā, Jēvleborjas lēnē, Zviedrijā) ir bijušais zviedru distanču slēpotājs, 2010. gada olimpiskais čempions stafetē, vairākkārtējs pasaules čempionāta medaļnieks.

Karjera 
Pasaules kausā debitēja 1999. gada martā. Karjeras laikā izcīnījis trīs individuālās uzvaras PK posmos. Divreiz uzvarējis Holmenkollenes slēpošanas festivālā 50 km distancē brīvajā stilā — 2006. un 2008. gadā. Trešo uzvaru guva 2009. gada februārī Valdidentro, Itālijā, 15 km distancē klasiskajā stilā. Augstāko vietu kopvērtējumā sasniedza 2007.—2008. gada sezonā, ierindojoties 7. vietā. 2005.—2006. gada sezonā izcīnīja 3. vietu distanču kausa (neskaitot sprintus) kopvērtējumā.

Piedalījies trīs ziemas olimpiskajās spēlēs (, , ). 2006. gadā Turīnā izcīnīja bronzas medaļu stafetē. 2010. gadā Vankūverā kopā ar Dānielu Rikardsonu, Jūhanu Ulsonu un Markusu Helneru kļuva par olimpisko čempionu stafetē. 2014. gada ziemas olimpiskajās spēlēs Sočos bija Zviedrijas delegācijas karognesējs atklāšanas ceremonijā.

Pasaules čempionātos ieguvis piecas medaļas — trīs sudraba un divas bronzas. 2003. gada Pasaules čempionātā izcīnīja sudrabu 50 km brīvajā stilā. 2009. gadā ieguva sudrabu 30 (15+15) km skiatlonā. Pārējie panākumi gūti stafetēs.

2015. gadā noslēdza distanču slēpotāja karjeru.

Atsauces

Ārējās saites 

1977. gadā dzimušie
Jēvleborjas lēnē dzimušie
Zviedrijas distanču slēpotāji
Distanču slēpotāji 2006. gada ziemas olimpiskajās spēlēs
Distanču slēpotāji 2010. gada ziemas olimpiskajās spēlēs
Distanču slēpotāji 2014. gada ziemas olimpiskajās spēlēs
Olimpiskās zelta medaļas ieguvēji
Olimpiskās bronzas medaļas ieguvēji
Olimpiskie zelta medaļnieki distanču slēpošanā
Olimpiskie bronzas medaļnieki distanču slēpošanā
Pendra

Pendra (, Pêndro) ir kurdu ciems Irākas Kurdistānā, atrodas Erbīlas provincē, tuvu robežai ar Turciju, tā atrodas apmēram 15–18 km uz ziemeļiem no Barzan, iedzīvotāju skaits pārsniedz 2540 cilvēku.

Atsauces

Ārējās saites 
 Pendra Oficiālā mājas lapa 
 Erbīla provincē

Irākas ģeogrāfija
Kurdistāna
Apollonija

Apollonija (, ) bija antīkā pilsēta, kas atradās Ilīrijā. Mūsdienās pilsētas drupas, kas atrodas Albānijā pie Vjoses upes ir nacionālais parks un UNESCO Pasaules mantojuma saraksta pretendents.

Pilsētu 588. gadā pirms mūsu ēras dibināja sengrieķu kolonisti no Kerkīras un Korintas ilīriešu apdzīvotā apvidū. Pilsētu pieminējis Strabons, Aristotelis piesauca Apolloniju kā oligarhiskas valdīšanas paraugu. Pilsēta sevišķi uzplauka romiešu laikā, kad tā atradās pie 2. gadsimtā pirms mūsu ēras celtā ceļa Via Egnatia atzara. Apollonija panīka pēc 3. gadsimta, kad osta zemestrīces seku rezultātā pamazām aizsērēja. Vēlīnā antīkajā laikmetā tā tika pamesta, bet atlikušie iedzīvotāji pārcēlās uz Vļoru.

Kristietības pirmajos gadsimtos Apollonija bija bīskpa rezidences pilsēta. Mūsdienās katoļu titulārbīskapijas centrs.

Pilsētas drupu arheoloģiskā izpēte iesākās Pirmā pasaules kara laikā, kad apvidus atradās austriešu okupācijā. Starp pasaules kariem šeit darbojās franču arheologi. Izrakumi turpinās arī mūsdienās.

Attēlu galerija

Ārējās saites 
 
 Apollonija Albānijas tūrisma lapā 

UNESCO Pasaules mantojuma vietas Albānijā
Albānijas vēsture
Senās Grieķijas pilsētas
Senās Romas pilsētas
Musikverein koncertzāle

Musikverein koncertzāle jeb Vīnes Mūzikas biedrības koncertzāle () ir koncertzāļu komplekss, kas atrodas Austrijas galvaspilsētas Vīnes Iekšpilsētā. Koncerzāle ir simfoniskā orķestra "Vīnes filharmoniķi" mājvieta un tradicionālā Vīnes Jaungada dienas koncerta (Neujahrskonzert der Wiener Philharmoniker) norises vieta.

Koncertzāle tika atklāta 1870. gadā. Zemi celtniecībai ziedoja imperators Francis Jozefs I. Ēkas celtniecības finansējumā lielu ieguldījumu deva grieķu izcelmes uzņēmējs Nikolajs Dumba. Ēkas arhitekts ir dānis Teofils Hansens. Ēka sastāv no vairākām zālēm, no kurām pazīstamākā ir 1744 sēdvietu ietilpīgā Zelta zāle (Goldener Saal). Ir arī Brāmsa zāle (600 vietas), Stikla zāle jeb Lielā auditorija (380 vietas) un citas, mazākas zāles.

Pirmās Musikverein koncertzāles ērģeles izgatavoja Frīdrihs Lādegasts no Saksijas (Lādegasts ir vairāku Vidzemes baznīcu ēģeļu autors) un tās 1872. gadā atklāja Antons Brukners. Kopš 1907. gada zālē atrodas uzņēmuma Rieger Orgelbau ērģeles. 1913. gada 31. martā Musikverein koncertzālē notika t.s. Skandālkoncerts (Skandalkonzert), kurā Arnolda Šēnberga vadībā tika atskaņoti Vēberna, Cemlinska, Šēnberga un Berga skaņdarbi. Koncertā netika izpildīts pieteiktais Mālera skaņdarbs, jo sašutusī publika sarīkoja nekārtības.

Vīnes Jaungada dienas koncertu parasti vada izcili diriģenti. Trīs reizes (2006. 2012. un 2016. gadā) to vadīja Mariss Jansons. Plānots, ka 2020. gadā to diriģēs Andris Nelsons.

Attēlu galerija

Ārējās saites 

 

Vīne
Celtnes un būves Austrijā
Augusts: Osedžas zeme

Augusts: Osedžas zeme () ir 2013. gada drāma, kas balstīta uz Treisija Letsa tāda paša nosaukuma lugu. Filmas režisors ir Džons Velss. Galvenās lomas atveido Merila Strīpa, Džūlija Robertsa, Kriss Kūpers, Jūens Makgregors, Ebigeila Breslina, Benedikts Kamberbačs un Margo Martindeila. Filmas pirmizrāde notika  Toronto filmu festivālā. Merila Strīpa un Džūlija Robertsa par lomām filmā tika izvirzītas 86. Kinoakadēmijas balvai nominācijās "Labākā aktrise galvenajā lomā" (Strīpa) un "Labākā aktrise otrā plāna lomā" (Robertsa).

Filmā tiek parādītas Vestonu ģimenes sieviešu dzīves. Lai arī sākotnēji viņas dzīvo katra savu dzīvi, pēc ģimenes krīzes Vestonu dāmas atgriežas savās bērnības mājās pie sievietes, kas viņas uzaudzināja.

Atsauces

Ārējās saites 

2013. gada filmas
ASV filmas
Kinokomēdijas
Drāmas
Džulī un Džūlija

Džulī un Džūlija () ir 2009. gada drāma, kuras pamatā ir Džulī Pauelas Julie & Julia: 365 Days, 524 Recipes, 1 Tiny Apartment Kitchen un Aleksa Prudomma grāmata My Life in France. Filmas režisore, scenārija autore un viena no producentiem ir Nora Efrona. Galvenās lomas atveido Merila Strīpa, Eimija Adamsa, Stenlijs Tuči, Kriss Mesina un Linda Emonda. Filmas pirmizrāde notika . Merila Strīpa par Džūlijas Čaildas lomu tika izvirzīta 82. Kinoakadēmijas balvai nominācijā "Labākā aktrise galvenajā lomā".

Džūlijas Čaildas pirmie soļi gatavošanas mākslā savijas ar blogeres Džulī Pauelas izaicinājumu izmēģināt visas receptes, kas atrodamas Čaildas recepšu grāmatā.

Atsauces

Ārējās saites 

2009. gada filmas
ASV filmas
Kinokomēdijas
Drāmas
Sofijas izvēle

Sofijas izvēle () ir 1982. gada ASV drāmas filma, kuras pamatā ir Viljama Stirona tāda paša nosaukuma romāns. Filmas režisors, scenārija autors un viens no producentiem ir Alans Dž. Pakula. Galvenās lomas atveido Merila Strīpa, Kevins Klains un Pīters Maknikols. Filmas pirmizrāde notika .

Sofija ir sieviete, kura pārdzīvojusi nacistu koncentrācijas nometnes šausmas. Viņa atrod savu dzīvesprieku, pateicoties Neitanam, dzirkstošam, bet nepastāvīgam amerikāņu ebrejam, kurš ir apsēsts ar holokaustu.

Atsauces

Ārējās saites 

1982. gada filmas
ASV filmas
Drāmas
Alana Dž. Pakulas filmas
Supervaroņu skola

"Supervaroņu skola" () ir 2005. gada supervaroņu komēdija, kuras režisors ir Maiks Mičels. Galvenās lomas filmā atveido Kellija Prestone, Maikls Angarano, Kurts Rasels, Daniele Panabeikere un Mērija Elizabete Vinsteda. Filmas pirmizrāde notika .

Filmas sižets notiek laikā, kad supervaroņi sabiedrībā tiek pieņemti kā īsti. Viljams Strongholds ir divu supervaroņu, Komandiera un Džetstrīmas dēls, kurš cenšas atrast līdzsvaru starp supervaroņu un parasta pusaudža dzīvēm.

Atsauces

Ārējās saites 

2005. gada filmas
ASV filmas
Kinokomēdijas
Anna Torva

Anna Torva (, dzimusi ) ir austrāliešu aktrise, vislabāk zināma ar Olīvijas Danhemas lomu seriālā "Viņpus".

Bērnība un jaunība 
Anna Torva piedzima Melburnā, Austrālijā. Vēlāk viņas ģimene pārcēlās uz Austrālijas pilsētu Goldkostu Kvīnslendā. Annas vecāki ir Sjūzena () un Hanss () Тorvi, viņas tēvs pēc izcelsmes ir igaunis. Viņai ir jaunākais brālis Dilans (). 2001. gadā ieguvusi augstāko izglītību, absolvējot Austrālijas dramatiskās mākslas Nacionālo institūtu (National Institute of Dramatic Art).

Каrjera 
Anna Torva filmējusies vairākos austrāliešu seriālos. 2007. gadā viņa devās uz Lielbritāniju, kur drīz ieguva lomu kanāla BBC seriālā Mistreses.  2008. gadā Torva  ieguva FIB aģentes Olīvijas Danhemas lomu Dž. Dž. Eibramsa kārtējā projektā — teleseriālā "Viņpus". Uz šo lomu bija pretendējušas vairāk nekā trīssimt aktrises, Torva līdz tam nebija piedalījusies ievērojamos projektos, taču lomai tika apstiprināta tieši viņa. Seriāls jau no paša sākuma atradās uz slēgšanas robežas, taču kanāls vairākkārt to pagarināja uz nākamajām sezonām, bet Torva savukārt guva kritiķu atzinību par savu tēlojumu. Seriāls finišēja 2013. gada janvārī.

Atveidojusi lomas 16 filmās, tai skaitā seriālos.

Personīgā dzīve 
2008. gada decembrī apprecējās ar Marku Velliju (Mark Valley), kurš seriālā "Viņpus" atveidoja Džona Skota lomu. Viņu laulība tika šķirta 2010. gada sākumā.

Atsauces

Ārējās saites 

 
 AnnaTorverse.com - Anna Torv updates, news and career archive
 vk.com/AnnaTorv - About, News, Biography, Filmography, Photos, Videos and more

1979. gadā dzimušie
Austrālijas aktieri
Melburnā dzimušie
Slovākija olimpiskajās spēlēs

Slovākija olimpiskajās spēlēs piedalās kopš 1994. gada, kad tā debitēja 1994. gada Albērvilas ziemas olimpiskajās spēlēs. Kopš tā laika Slovākija ir piedalījusies visās vasaras un ziemas olimpiskajās spēlēs. 

Līdz tam Slovākijas sportisti ir startējuši citu valstu komandu sastāvos. No 1896. līdz 1912. gadam Ungārijas sastāvā un no 1920. līdz 1992. gadam Čehoslovākijas sastāvā.

Līdz šim Slovākija olimpiskajās spēlēs ir izcīnījusi 36 olimpiskās medaļas (12 zelta, 16 sudraba un 8 bronzas medaļas). Lielākā daļa no 36 medaļām ir izcīnītas vasaras olimpiskajās spēlēs (28 medaļas), savukārt 8 medaļas ir izcīnītas ziemas olimpiskajās spēlēs. Lielākā daļa no vasaras olimpiskajās spēlēs izcīnītajām medaļām (18 medaļas) ir tikušas izcīnītas smaiļošanā un kanoe airēšanā, savukārt no ziemas sporta veidiem medaļas visvairāk ir izcīnītas biatlonā. Kopš Slovākija piedalās olimpiskajās spēlēs kā neatkarīga valsts, tā ir izcīnījusi medaļas 6 vasaras olimpiskajos sporta veidos un 2 ziemas olimpiskajos sporta veidos. Ar medaļām visbagātākā Slovākijas sportiste ir biatloniste Anastasija Kuzmina. Viņa ir izcīnījusi 6 olimpiskās medaļas (3 zelta un 3 sudraba medaļas).

Dalības

Sportisti Vasaras olimpiskajās spēlēs

Sportistu skaits

Sadalījums pa vasaras olimpiskajiem sporta veidiem

Sportisti Ziemas olimpiskajās spēlēs

Sportistu skaits

Sadalījums pa ziemas olimpiskajiem sporta veidiem

Medaļu tabulas

Medaļas Vasaras olimpiskajās spēlēs

Medaļas Ziemas olimpiskajās spēlēs

Medaļu sadalījums pa vasaras olimpiskajiem sporta veidiem

Medaļu sadalījums pa ziemas olimpiskajiem sporta veidiem

Medaļām bagātākie sportisti 

Šajā tabulā apkopoti tikai tie medaļnieki, kas pēc Starptautiskās olimpiskās komitejas datiem pārstāvot Slovākiju ir izcīnījuši trīs un vairāk olimpiskās medaļas. Pārējos sportistus skatīties uzskaitījumā.

Karognesēji

Skatīt arī 
 Čehoslovākija olimpiskajās spēlēs

Ārējās saites 
 
 
 

Valstis olimpiskajās spēlēs
Slovākijas karognesēji olimpiskajās spēlēs

Šajā uzskaitījumā apkopoti Slovākijas pārstāvji un sportisti, kas olimpisko spēļu oficiālajās ceremonijās nesuši valsts karogu.

Slovākija vasaras olimpiskajās spēlēs piedalās kopš 1996. gada un ziemas olimpiskajās spēlēs kopš 1994. gada.

Vasaras olimpiskajās spēlēs

Ziemas olimpiskajās spēles

Skatīt arī 
 Slovākija olimpiskajās spēlēs
 Slovākijas olimpisko medaļnieku uzskaitījums

Atsauces

Ārējās saites 
 
 

karognesēji
Ar sportu saistīti uzskaitījumi
Bilohirskas rajons

Bilohirskas rajons (, , ) ir Krimas Autonomās Republikas administratīvā iedalījuma vienība Ukrainā. Robežojas ar Aluštas pilsētu un Kirovskes, Sovjetskas, Nižņohirskas, Krasnohvardijskes un Simferopoles rajonu, atrodas Krimas centrālajā daļā. Caur Bilohirskas rajonu plūst vairākas upes, uz Zujas upes atrodas Balanovskes ūdenskrātuve.

Ārējās saites 

Ukraina
Krimas Autonomā Republika
Serbijas karognesēji olimpiskajās spēlēs

Šajā uzskaitījumā apkopoti Serbijas pārstāvji un sportisti, kas olimpisko spēļu oficiālajās ceremonijās nesuši valsts karogu.

Serbija vasaras olimpiskajās spēlēs pirmo reizi piedalījās 1912. gada (patstāvīgi no 2008. gada) un ziemas olimpiskajās spēlēs kopš 2010. gada.

Vasaras olimpiskajās spēlēs

Ziemas olimpiskajās spēles

Skatīt arī 
 Serbija olimpiskajās spēlēs
 Serbijas olimpisko medaļnieku uzskaitījums

Atsauces

Ārējās saites 
 
 

karognesēji
Ar sportu saistīti uzskaitījumi
Rumānijas karognesēji olimpiskajās spēlēs

Šajā uzskaitījumā apkopoti Rumānijas pārstāvji un sportisti, kas olimpisko spēļu oficiālajās ceremonijās nesuši valsts karogu.

Rumānija vasaras olimpiskajās spēlēs pirmo reizi piedalījās 1900. gadā (patstāvīgi no 1924. gada) un ziemas olimpiskajās spēlēs piedalās kopš 1928. gada.

Vasaras olimpiskajās spēlēs

Ziemas olimpiskajās spēles

Skatīt arī 
 Rumānija olimpiskajās spēlēs
 Rumānijas olimpisko medaļnieku uzskaitījums

Atsauces

Ārējās saites 
 
 
 BOIC — Belgian Olympic and Interfederal Committee official website

karognesēji
Ar sportu saistīti uzskaitījumi
Polijas karognesēji olimpiskajās spēlēs

Šajā uzskaitījumā apkopoti Polijas pārstāvji un sportisti, kas olimpisko spēļu oficiālajās ceremonijās nesuši valsts karogu.

Polija vasaras un ziemas olimpiskajās spēlēs piedalās kopš 1924. gada.

Vasaras olimpiskajās spēlēs

Ziemas olimpiskajās spēles

Skatīt arī 
 Polija olimpiskajās spēlēs
 Polijas olimpisko medaļnieku uzskaitījums

Atsauces

Ārējās saites 
 
 

karognesēji
Ar sportu saistīti uzskaitījumi
Moldovas karognesēji olimpiskajās spēlēs

Šajā uzskaitījumā apkopoti Moldovas pārstāvji un sportisti, kas olimpisko spēļu oficiālajās ceremonijās nesuši valsts karogu.

Moldova vasaras olimpiskajās spēlēs piedalās kopš 1996. gada, bet ziemas olimpiskajās spēlēs kopš 1994. gada.

Vasaras olimpiskajās spēlēs

Ziemas olimpiskajās spēles

Skatīt arī 
 Moldova olimpiskajās spēlēs
 Moldovas olimpisko medaļnieku uzskaitījums

Atsauces

Ārējās saites 
 
  

karognesēji
Ar sportu saistīti uzskaitījumi
Melnkalnes karognesēji olimpiskajās spēlēs

Šajā uzskaitījumā apkopoti Melnkalnes pārstāvji un sportisti, kas olimpisko spēļu oficiālajās ceremonijās nesuši valsts karogu.

Melnkalne vasaras olimpiskajās spēlēs kopš 2008. gada, bet ziemas olimpiskajās spēlēs kopš 2010. gada.

Vasaras olimpiskajās spēlēs

Ziemas olimpiskajās spēles

Skatīt arī 
 Melnkalne olimpiskajās spēlēs
 Melnkalnes olimpisko medaļnieku uzskaitījums

Atsauces

Ārējās saites 
 
  

karognesēji
Ar sportu saistīti uzskaitījumi
Davids Kubackis

Davids Kubackis (; dzimis ) ir poļu tramplīnlēcējs. Viņš ir piedalījies divās olimpiskajās spēlēs (, ), 2018. gadā izcīnot bronzas medaļu komandu sacensībās. Viņš ir arī divkārtējs pasaules čempions, 2017. gadā ar Polijas komandu uzvarot komandu lielā kalna sacensībās, kā arī 2019. gadā triumfējot individuālajās normālā kalna sacensībās ļoti sarežģītos laika apstākļos, pēc pirmā lēciena atrodoties tikai 27. vietā.

Starptautiskās sacensībās startē kopš 2005. gada. Pasaules kausā debitējis 2009. gada janvārī. Pirmo pjedestālu individuālajās sacensībās sasniedzis  Oberstdorfā izcīnot 3. vietu, pirmo uzvaru pasaules kausā izcīnījis  Valdifjemmē.

Karjeras rezultāti

Olimpiskās spēles

Pasaules čempionāts

Ārējās saites 

1990. gadā dzimušie
Mazpolijas vojevodistē dzimušie
Polijas tramplīnlēcēji
Polijas sportisti 2022. gada ziemas olimpiskajās spēlēs
Tramplīnlēcēji 2014. gada ziemas olimpiskajās spēlēs
Tramplīnlēcēji 2018. gada ziemas olimpiskajās spēlēs
Tramplīnlēcēji 2022. gada ziemas olimpiskajās spēlēs
2022. gada ziemas olimpisko spēļu medaļnieki
Polijas olimpiskie bronzas medaļnieki
Olimpiskie bronzas medaļnieki tramplīnlēkšanā
Tamāra Bikova

Tamāra Bikova (; dzimusi  Azovā) ir bijusī krievu padomju vieglatlēte, startējusi augstlēkšanas sacensībās. Viņa ir 1983. gada pasaules čempione, kā arī 1988. gada vasaras olimpisko spēļu bronzas medaļas ieguvēja augstlēkšanā, bijusī pasaules rekordiste.

Karjera 
Pirmās nozīmīgākās starptautiskās sacensības bija 1980. gada vasaras olimpiskās spēles Maskavā, kur viņa ar rezultātu 1,88 metri ieņēma 9. vietu. Tajā pašā gadā PSRS čempionātā viņa uzvarēja, pārvarot latiņu 1,97 metru augstumā. 1982. gada Eiropas čempionātā Atēnās ieguva sudraba medaļu. 

1983. gada Eiropas čempionātā telpās Budapeštā sasniedza jaunu pasaules rekordu telpās (2,03 m) un izcīnīja zelta medaļu. 1983. gada Pasaules čempionātā Helsinkos kļuva par pasaules čempioni ar rezultātu 2,01 m. Tā paša gada 21. augustā Eiropas kausa sacensībās Londonā pārvarēja 2,03 metru augstumu, kas bija dalīts pasaules rekords ar vācu augstlēcēju Ulriki Meifarti. Tikai četras dienas vēlāk sacensībās Pizā Bikova sasniedza jaunu pasaules rekordu — 2,04 metri. 1984. gada jūnijā Kijevā vēlreiz laboja pasaules rekordu, pārvarot 2,05 metru augstumu. Tas noturējās tikai nepilnu mēnesi, līdz to laboja bulgāru augstlēcēja Ludmila Andonova. 1984. gada vasaras olimpiskajās spēlēs PSRS boikota dēļ nepiedalījās.

1987. gada Pasaules čempionātā Romā, sasniedzot rezultātu 2,04 m, izcīnīja sudraba medaļu un piekāpās tikai bulgāru augstlēcējai Stefkai Kostadinovai, kas uzstādīja jaunu pasaules rekordu (2,09 m). 1988. gada vasaras olimpiskajās spēlēs Seulā ar rezultātu 1,99 metri izcīnīja bronzas medaļu. Bikova ir izcīnījusi arī divas sudraba medaļas Pasaules čempionātā telpās — 1989. un 1991. gadā.

1990. gada Labas gribas spēlēs Bikovai tika konstatētas pozitīvas dopinga analīzes un viņa tika diskvalificēta uz trim mēnešiem.

1983. gadā Bikovai tika piešķirts PSRS Nopelniem bagātā sporta meistara tituls.

Atsauces

Ārējās saites 

1958. gadā dzimušie
PSRS vieglatlēti
Augstlēcēji
1980. gada vasaras olimpisko spēļu dalībnieki
1988. gada vasaras olimpisko spēļu dalībnieki
Olimpiskās bronzas medaļas ieguvēji
Dopinga lietas vieglatlētikā
Krievijas vieglatlētes
Krievijas Nopelniem bagātie sporta meistari
Rostovas apgabalā dzimušie
PSRS Nopelniem bagātie sporta meistari
Pasaules rekordisti vieglatlētikā
Olimpiskie bronzas medaļnieki vieglatlētikā
Džeimss Dīns (filma)

Džeimss Dīns () ir 2001. gada ASV televīzijas biogrāfiskā filma, kas balstīta uz Treisija Letsa tāda paša nosaukuma lugu. Filmas režisors un viens no galveno lomu atveidotājiem ir Marks Ridels. Citas lomas atveido Džeimss Franko, Maikls Moriārtijs, Valentīna Servi, Enriko Kolantoni un Eimija Ridela. Filmas pirmizrāde notika .

Filmā tiek parādīta aktiera Džeimsa Dīna stāsts no brīža, kad viņš vēl tikai nolēma, ka būs aktieris, līdz brīdim, kad Dīns kļuva par vienu no galvenajām filmu zvaigznēm 20. gadsimta 50. gados Holivudā.

Atsauces

Ārējās saites 

2001. gada filmas
ASV filmas
Biogrāfiskas filmas
Uguns spēks

Uguns spēks () ir 1991. gada drāma, kuras režisors ir Rons Hauards. Galvenās lomas atveido Kurts Rasels, Viljams Boldvins, Skots Glens, Dženifere Džeisone Lī, Rebeka de Mornaja, Donalds Saterlends un Roberts De Niro. Filmas pirmizrāde notika  ASV.

Stīvens un Braiens Makkafriji ir divi brāļi-ugunsdzēsēji, kuri sākotnēji nesatiek. Drīz vien situācija mainās, un abiem ir jāiemācās sastrādāties, lai apturētu kādu ļaunprātīgu dedzinātāju.

Atsauces

Ārējās saites 

1991. gada filmas
ASV filmas
Drāmas
ASV katastrofu filmas
Rona Hauarda filmas
Zvaigžņu Vārti (filma)

Zvaigžņu Vārti () ir 1994. gada zinātniskās fantastikas piedzīvojumu filma, kuras režisors un viens no scenārija autoriem ir Ronalds Emerihs. Galvenās lomas atveido Kurts Rasels, Džeimss Speiders, Viveka Lindforsa un Džejs Deividsons. Filmas pirmizrāde notika  ASV. Tā bija paredzēta kā pirmā no trim filmām "Zvaigžņu Vārtu" franšīzē, tomēr ieplānotie turpinājumi tā arī netika izdoti.

Filmas sižets balstās uz "Zvaigžņu Vārtiem", starpgalaktisku telekomunikāciju ierīci, kas tiek atrasta Ēģiptē. Šī ierīce aizved uz kādu planētu, kuru apdzīvo cilvēki, kas atgādina senos ēģiptiešus un pielūdz saules dievu Ra.

Atsauces

Ārējās saites 

1994. gada filmas
ASV filmas
Zinātniskās fantastikas filmas
Piedzīvojumu filmas
Turcijas karognesēji olimpiskajās spēlēs

Šajā uzskaitījumā apkopoti Turcijas pārstāvji un sportisti, kas olimpisko spēļu oficiālajās ceremonijās nesuši valsts karogu.

Turcija vasaras olimpiskajās spēlēs pirmo reizi piedalījās 1908. gadā, bet ziemas olimpiskajās spēlēs 1936. gadā.

Vasaras olimpiskajās spēlēs

Ziemas olimpiskajās spēles

Skatīt arī 
 Turcija olimpiskajās spēlēs
 Turcijas olimpisko medaļnieku uzskaitījums

Atsauces

Ārējās saites 
 
 

karognesēji
Ar sportu saistīti uzskaitījumi
Turcija 1908. gada vasaras olimpiskajās spēlēs

Osmaņu impērija (no 1922. gada — Turcija) piedalījās 1908. gada vasaras olimpiskajās spēlēs, kas notika Lielbritānijas galvaspilsētā Londonā no 1908. gada 27. aprīļa līdz 31. oktobrim. Šīs bija Osmaņu impērijas pirmās vasaras olimpiskās spēles, lai gan vismaz 2 sportisti no Smirnas bija piedalījušies 1896. gada Atēnu olimpiskajās spēlēs. Olimpisko spēļu laikā Osmaņu impērija tika saukta par Turciju. 

1908. gada vasaras olimpiskajās spēlēs Turciju pārstāvēja viens sportists — vingrotājs Aleko Muloss —, taču oficiālais ziņojums nav skaidrs, vai viņš piedalījās.

Šajās vasaras olimpiskajās spēlēs Turcija olimpiskās medaļas neizcīnīja.

Dalībnieki

Sportistu uzskaitījums 
 Aleko Muloss ()

Sadalījums sporta veidiem

Atsauces

Ārējas saites 
 Turkey at the 1908 London Summer Games

Valstis 1908. gada vasaras olimpiskajās spēlēs
1908
The Deadliest Season

The Deadliest Season ir 1977. gada sporta drāma, kuras režisors ir Roberts Markovics. Galvenās lomas atveido Maikls Moriārtijs, Kevins Konvejs un Merila Strīpa. Filmas pirmizrāde notika .

Sižets 
Viduvējs hokeja aizsargs tiek nosūtīts uz zemākām līgām, jo viņš nespēlē pietiekami agresīvi. Cenšoties tikt atpakaļ augstākajā līmenī, viņš sāk spēlēt netīri un iesaistīties kautiņos uz ledus, kas dod rezultātus. Aizsarga agresīvā spēle noved pie cita spēlētāja nāves spēles laikā, kā rezultātā viņš tiek apsūdzēts slepkavībā, tomēr hokejists pret šo situāciju ir vienaldzīgs, jo uzskata to par normālu hokeja spēles daļu.

Ārējās saites 

1977. gada filmas
ASV filmas
Drāmas
Džūlija

Džūlija () ir 1977. gada drāma, kas balstīta uz vienu no Liliānas Helmanas grāmatas Pentimento nodaļām. Filmas režisors ir Freds Zinnemans. Galvenās lomas atveido Džeina Fonda, Džeisons Robardss, Vanesa Redgreiva, Hals Holbruks, Rouzmarija Mērfija, Maksimilians Šells un Merila Strīpa. Filmas pirmizrāde notika .

Pēc sena un tuva drauga lūguma dramaturģe Liliāna Helmana uzņemas bīstamu misiju, lai nacistiskajā Vācijā slepus ievestu naudu.

Atsauces

Ārējās saites 

1977. gada filmas
ASV filmas
Drāmas
Briežu mednieks

Briežu mednieks () ir 1978. gada kara drāma, kuras režisors un viens no producentiem ir Maikls Čimino. Galvenās lomas atveido Roberts De Niro, Džons Kazeils, Džons Sevedžs, Kristofers Volkens un Merila Strīpa. Filmā vienu no lomām atveido latviešu izcelsmes aktrise Rutanja Olda. Filmas pirmizrāde notika  Losandželosā.

Filma ieguva piecas Amerikas Kinoakadēmijas balvas, tajā skaitā balvas nominācijās "Labākā filma" un "Labākais režisors".

Filmā padziļināti izpētīts, kā Vjetnamas karš ietekmē cilvēku dzīvi nelielā rūpniecības pilsētā Pensilvānijā.

Atsauces

Ārējās saites 

1978. gada filmas
ASV filmas
Drāmas
Kinoakadēmijas balvas ieguvējas filmas
Maikla Čimino filmas
Franču leitnanta draudzene

Franču leitnanta draudzene () ir 1981. gada romantiska drāma, kas balstīta uz Džona Foulsa tāda paša nosaukuma romānu. Filmas režisors ir Karels Reizs. Galvenās lomas atveido Džeremijs Aironss, Deivids Vorners un Merila Strīpa. Filmas pirmizrāde notika . Filma ieguva 5 Amerikas Kinoakadēmijas balvas nominācijas.

Filmā tiek parādītas divas dažādas mīlas dēkas. Viena no tām ir starp paleontologu Čārlzu Smitsonu un Sāru Vūdrafu, kura zināma arī kā "franču leitnanta draudzene". Otras dēkas galvenie varoņi ir Maiks un Anna, divi aktieri, kuri atveido Čārlza un Sāras mīlasstāstu mūsdienu filmā.

Atsauces

Ārējās saites 

1981. gada filmas
Apvienotās Karalistes romantikas filmas
Drāmas
Verners Goldbergs

Verners Goldbergs (, dzimis , miris ) bija ebreju izcelsmes vērmahta kareivis un Nacisma propagandas fotomodelis, pazīstams kā "ideāls vācu kareivis" ().

Dzimis ebreja ģimenē. 1938. gadā dienēja Valsts darba dienestā, tā paša gada decembrī tika iesaukts vērmahtā. Piedalījies Polijas kampaņā. Īsi pēc Otrā Pasaules kara sākuma viņa fotogrāfija parādījās Berliner Tageblatt laikrakstā ar uzrakstu  "ideāls vācu karavīrs", vēlāk viņa foto tika izmantots aģitācijas plakātos. 1940. gadā viņš tika atbrībots no karadienesta, līdz kara beigām palīdzēja savam tēvam paslēpties un nenokļūt Aušvicas koncentrācijas nometnē. No 1959. līdz 1979. gadam bija Vācijas Kristīgo demokrātu apvienības loceklis.

2015. gadā Krievijas pilsētā Toboļskā uzstādīja pieminekli kritušajiem padomju karavīriem, kurā nejaušā kārtā tika attēlots "ideāls vācu kareivis".

Atsauces 

Otrais pasaules karš
Trešais reihs
Vērmahts
Dernels Nērss

Dernels Nērss (, dzimis ) ir Kanādas hokejists, spēlē aizsarga pozīcijā. Pašlaik (2022) Nērss pārstāv NHL komandu Edmontonas "Oilers". Iepriekš Nērss ir spēlējis AHL komandās Oklahomasitijas "Barons" un Beikersfīldas "Condors". Nērsu Edmontonas "Oilers" draftēja 2013. gada NHL drafta pirmajā kārtā.

Kanādas hokeja izlases sastāvā ir spēlējis 2018. gada Pasaules čempionātā.

Ārējās saites 

1995. gadā dzimušie
Kanādas hokejisti
NHL drafta pirmās kārtas izvēles
Edmontonas "Oilers" spēlētāji
Prom no Āfrikas

Prom no Āfrikas () ir 1985. gada romantiska drāma, kuras pamatā ir Kārenas Bliksenas tāda paša nosaukuma romānu. Filmas režisors un viens no producentiem ir Sidnijs Polaks. Galvenās lomas atveido Merila Strīpa, Roberts Redfords un Klauss Marija Brandauers. Filmas pirmizrāde notika .

Filmas sižets norisinās Kenijā 20. gadsimtā, kad dāņu baronese un plantācijas īpašniece piedzīvo kaislīgu mīlas dēku ar brīvdomājošu mednieku.

Atsauces

Ārējās saites 

1985. gada filmas
ASV romantikas filmas
Drāmas
Sidnija Polaka filmas
Medisonas apgabala tilti

Medisonas apgabala tilti () ir 1995. gada ASV romantiska drāma filma, kuras pamatā ir Roberta Džeimsa Vollera tāda paša nosaukuma romāns. Filmas režisors, kā arī viens no producentiem un galveno lomu atveidotājiem ir Klints Īstvuds. Citas lomas filmā atveido Merila Strīpa, Ennija Korlija, Viktors Slezaks un Džims Heinijs. Filmas pirmizrāde notika . Merilu Strīpu par lomu filmā nominēja Amerikas Kinoakadēmijas balvai.

Filmas sižets notiek 20. gadsimta 60. gados. Frančeska Džonsone ir mājsaimniece, kura dzīvo kopā ar vīru un bērniem Aiovā. Kādu dienu viņa satiek fotogrāfu Robertu Kinkaidu, un abiem četru dienu garumā attīstās mīlas dēka.

Atsauces

Ārējās saites 

1995. gada filmas
ASV romantikas filmas
Drāmas
Klinta Īstvuda filmas
Adaptācija (filma)

Adaptācija () ir 2002. gada drāma, kuras pamatā ir Sjūzanas Orleānas grāmata The Orchid Thief. Filmas režisors ir Spaiks Džonzs. Galvenās lomas filmā atveido Merila Strīpa, Nikolass Keidžs, Kriss Kūpers, Braians Kokss, Tilda Svintone, Rons Livingstons un Megija Jillenhola. Filmas pirmizrāde notika  ASV.

Kriss Kūpers par savu darbu filmā ieguva Amerikas Kinoakadēmijas balvu nominācijā "Labākais aktieris otrā plāna lomā"; tāpat filma ieguva nominācijas kategorijās "Labākais aktieris galvenajā lomā", "Labākā aktrise otrā plāna lomā" un "Labākais adaptētais scenārijs".

Filmas galvenais varonis ir scenārists Čārlijs Kaufmans, kuru noalgo, lai viņš uzrakstītu scenāriju, balstoties uz Sjūzanas Orleānas grāmatu Orchid Thief. Šis uzdevums izrādās grūtāks, nekā sākotnēji plānots.

Atsauces

Ārējās saites 

2002. gada filmas
ASV filmas
Drāmas
Kinokomēdijas
Spaika Džonza filmas
Mamma Mia! (filma)

Mamma Mia! ir 2008. gada muzikāla romantiska komēdija, kas balstīta uz 1999. gada tāda paša nosaukuma mūziklu. Filmas režisore ir Filida Loida. Galvenās lomas filmā atveido Merila Strīpa, Pīrss Brosnans, Kolins Fērts, Stellans Skašgords, Džūlija Voltersa, Dominiks Kūpers, Amanda Saifreda un Kristīne Baranski. Filmas pirmizrāde notika  Londonā. 2018. gadā filmai iznāca turpinājums "Mamma Mia! Mēs atkal esam klāt".

Sofija Šeridana ir 20 gadus veca līgava, kura uz savām kāzām mātes mājās Grieķijas salā ir uzaicinājusi trīs vīriešus; katrs no viņiem varētu būt Sofijas tēvs.

Atsauces

Ārējās saites 

2008. gada filmas
ASV filmas
Vācijas filmas
Apvienotās Karalistes filmas
Kinokomēdijas
Mamma Mia!
Relativity Media filmas
Lauzica

Lauzica (), arī Lužica (, , ), ir kultūrvēsturisks reģions Vācijas austrumos (Saksijā un Brandenburgā) un mazliet Polijas rietumos (Lejasilēzijas un Lubušas vojevodistē). Reģionā dzīvo salīdzinoši daudz sorbi, tāpēc to mēdz saukt arī par Sorbiju. Lielākā Lauzicas pilsēta ir Kotbusa.

Vācijas ģeogrāfija
Polijas ģeogrāfija
Vēsturiski reģioni
PEC Zwolle

PEC Zwolle  ir profesionāls Nīderlandes futbola klubs no Zvolles. Klubs ir dibināts 1910. gadā, pašlaik spēlē Eredivisie, Nīderlandes futbola augstākajā līgā. Mājas spēles komanda aizvada MAC³PARK stadionā, kura ietilpība ir 14 000 vietu.  Klubs ir ieguvis KNVB kausu 2014. gadā. Labākais sasniegums Eredivisie ir sestā vieta 2015. gadā.

Sasniegumi 
 Pirmā divīzija (Eerste Divisie)
 Čempioni (3): 1977–78, 2001–02, 2011–12 	
 Vicečempioni (5): 1972–73, 1976–77, 1985–86, 1999–2000, 2010–11
 KNVB kauss
 Kausa ieguvēji (1): 2013–14 	
 Finālisti (3): 1927–28, 1976–77, 2014–15
 Johana Kruifa kauss
 Kausa ieguvēji (1): 2014

Atsauces

Ārējās saites 

 Oficiālā mājaslapa 
 Kluba profils soccerway.com 

Nīderlandes futbola klubi
FC Emmen

FC Emmen  ir profesionāls Nīderlandes futbola klubs no Emenas. Klubs ir dibināts 1925. gadā, pašlaik spēlē Eredivisie, Nīderlandes futbola augstākajā līgā. Mājas spēles aizvada De Oude Meerdijk stadionā, kura ietilpība ir 8301 vieta.

Līdz 1985. gadam darbojās kā amatieru klubs. Pirmo profesionālo sezonu aizvadīja 1985.—1986. gadā. 2018. gadā ieguva 7. vietu Nīderlandes Pirmajā divīzijā (Eerste Divisie) un iekļuva izslēgšanas spēlēs par tiesībām spēlēt Eredivisie. Izšķirošajā kārtā pieveicot Roterdamas "Sparta" ar 3:1, pirmo reizi vēsturē iekļuva Eredivisie.

Atsauces

Ārējās saites 

 Oficiālā mājaslapa 
 Kluba profils soccerway.com 

Nīderlandes futbola klubi
Drente
Ukrainas karognesēji olimpiskajās spēlēs

Šajā uzskaitījumā apkopoti Ukrainas pārstāvji un sportisti, kas olimpisko spēļu oficiālajās ceremonijās nesuši valsts karogu.

Ukraina vasaras olimpiskajās spēlēs piedalās kopš 1996. gada un ziemas olimpiskajās spēlēs kopš 1994. gada.

Vasaras olimpiskajās spēlēs

Ziemas olimpiskajās spēles

Skatīt arī 
 Ukraina olimpiskajās spēlēs
 Ukrainas olimpisko medaļnieku uzskaitījums

Atsauces

Ārējās saites 
 
 

karognesēji
Ar sportu saistīti uzskaitījumi
Slovēnijas karognesēji olimpiskajās spēlēs

Šajā uzskaitījumā apkopoti Slovēnijas pārstāvji un sportisti, kas olimpisko spēļu oficiālajās ceremonijās nesuši valsts karogu.

Slovēnija vasaras un ziemas olimpiskajās spēlēs piedalās kopš 1992. gada.

Vasaras olimpiskajās spēlēs

Ziemas olimpiskajās spēles

Skatīt arī 
 Slovēnija olimpiskajās spēlēs
 Slovēnijas olimpisko medaļnieku uzskaitījums

Atsauces

Ārējās saites 
 Slovenian Olympic Committee information
 

karognesēji
Ar sportu saistīti uzskaitījumi
Tesālijas perifērija

Tesālijas perifērija () ir Grieķijas perifērija, kas atrodas vēsturiskajā Tesālijas reģionā. Tesālijas perifērijas platība ir  km2. 2011. gadā tajā dzīvoja 733 tūkstoši iedzīvotāji, no kuriem 145 tūkstoši dzīvoja perifērijas lielākajā pilsētā un administratīvajā centrā Larisā. Administratīvi sīkāk dalās 5 nomēs un vēl sīkāk 25 dēmos.

Grieķijas perifērijas
SBV Excelsior

S.B.V. Excelsior  ir profesionāls Nīderlandes futbola klubs no Roterdamas. Pašlaik spēlē Eredivisie, Nīderlandes spēcīgākajā līgā. Mājas spēles komanda aizvada Van Donge & De Roo stadionā, kura ietilpība ir 4400 vietu. Klubs ir dibināts 1902. gadā. Tā lielākais panākums ir iekļūšana Nīderlandes (KNVB) kausa finālā 1930. gadā, kur zaudēja citam Roterdamas klubam Feyenoord ar 0:1. Kluba futbolisti ir trīs reizes uzvarējuši Pirmajā divīzijā (Eerste Divisie).

Sasniegumi 
 Pirmā divīzija (Eerste Divisie)
 Čempioni (2): 1973–74, 1978–79, 2005–06
 KNVB kauss
 Finālisti (1): 1929–30

Atsauces

Ārējās saites 

 Oficiālā mājaslapa 
 Kluba profils soccerway.com 

Nīderlandes futbola klubi
De Graafschap

De Graafschap  ir profesionāls Nīderlandes futbola klubs no Dūtinhemas. Pašlaik spēlē Eerste Divisie, Nīderlandes otrajā spēcīgākajā līgā. Klubs ir dibināts 1954. gadā. Mājas spēles komanda aizvada De Vijverberg stadionā, kura ietilpība ir 12 600 vietu. Augstākais sasniegums Eredivisie ir 8. vieta 1996.—1997. gada sezonā.

Sasniegumi 
 Pirmā divīzija (Eerste Divisie)
 Čempioni (2): 1990–91, 2006–07, 2009–10
 Otrā divīzija (Tweede Divisie)
 Čempioni (1): 1968–69

Latvijas futbolisti 
2008. gadā klubā spēlēja Latvijas futbolists Ģirts Karlsons.

Atsauces

Ārējās saites 

 Oficiālā mājaslapa 
 Kluba profils soccerway.com 

Nīderlandes futbola klubi
Gelderlande
Donbass

Donbass, arī Donetčina (, ), ir vēsturisks reģions Ukrainas austrumos un mazliet Krievijas dienvidrietumos, Rostovas apgabalā. Nosaukums Donbass ir saliktenis no vārdiem “Doņecas baseins”; Doņecas upe plūst caur šo reģionu. Termins Donbass tiek attiecināts arī uz Doņecas akmeņogļu baseinu. Ir arī citas Donbasa definīcijas, piemēram, tikai Luhanskas apgabals un Doneckas apgabals kopā.

Ārējās saites 

Ukrainas ģeogrāfija
Krievijas ģeogrāfija
Rostovas apgabals
Ukrainas vēsturiskie reģioni
Skorpionu karalis

Skorpionu karalis () ir 2002. gada vēsturiska asa sižeta filma, kuras režisors ir Čaks Rasels. Galvenās lomas filmā atveido Dveins Džonsons, Kellija Hu un Maikls Klārks Dankans. Filmas pirmizrāde notika . Filma veidota kā prīkvels "Mūmija" filmu sērijai.

Filmā tiek parādīts stāsts par Mataju, tuksneša karavīru, kurš stājas pretī ļaunai armijai, kas iznīcinājusi Mataja dzimteni, un kļūst par Skorpionu karali.

Atsauces

Ārējās saites 

2002. gada filmas
ASV filmas
Willem II (futbola klubs)

Willem II  ir profesionāls Nīderlandes futbola klubs no Tilburgas, kas spēlē Eredivisie, Nīderlandes futbola augstākajā līgā. Klubs ir dibināts  kā Tilburgia. 1898. gadā pārdēvēts Nīderlandes karaļa Villema II vārdā. Mājas spēles komanda aizvada Karaļa Villema II stadionā, kura ietilpība ir 14 700 vietu.

Kluba futbolisti ir trīs reizes izcīnījuši Nīderlandes čempiontitulu un divas reizes kļuvuši par Nīderlandes (KNVB) kausa ieguvējiem. 1999.—2000. gada sezonā spēlēja UEFA Čempionu līgas grupu turnīrā.

Sasniegumi 
 Nīderlandes čempionāts (tagad — Eredivisie)
 Čempioni (3): 1915–16, 1951–52, 1954–55
 Vicečempioni (1): 1998–99
 Pirmā divīzija (Eerste Divisie)
 Čempioni (3): 1957–58, 1964–65, 2013–14
 Vicečempioni (1): 1986–87
 KNVB kauss
 Kausa ieguvēji (2): 1943–44, 1962–63
 Finālisti (2): 2004–05, 2018-19

Atsauces

Ārējās saites 

 Oficiālā mājaslapa 
 Kluba profils UEFA vietnē 
 Kluba profils soccerway.com 

Nīderlandes futbola klubi
Laipni lūgti džungļos

Laipni lūgti džungļos (, starptautiski zināma kā Welcome to the Jungle) ir 2003. gada asa sižeta komēdija, kuras režisors ir Pīters Bergs. Galvenās lomas filmā atveido Dveins Džonsons, Šons Viljams Skots, Kristofers Volkens un Rozārio Dousone. Filmas pirmizrāde notika .

Beks ir atlīdzības mednieks, kurš tiek nosūtīts uz Brazīliju, lai atvestu mājās gangstera dēlu.

Atsauces

Ārējās saites 

2003. gada filmas
ASV filmas
Kinokomēdijas
Atmaksas stunda

Atmaksas stunda () ir 2004. gada asa sižeta filma, kas veidota kā rīmeiks 1973. gada filmai ar tādu pašu nosaukumu. Filmas režisors ir Kevins Brejs. Galvenās lomas filmā atveido Dveins Džonsons, Džonijs Noksvils, Nīls Makdono, Kristena Vilsone, Kevins Durands, Maikls Bouens, Maiks Dopuds un Ešlija Skota. Filmas pirmizrāde notika .

Kriss Vons ir bijušais ASV īpašo uzdevumu spēku seržants, kurš atgriežas savā dzimtajā pilsētā un saprot, ka pilsētu pārņēmuši noziegumi un korupcija, kas Krisam liek visu ņemt savās rokās.

Atsauces

Ārējās saites 

2004. gada filmas
ASV filmas
Spēles plāns

Spēles plāns () ir 2007. gada komēdija, kuras režisors ir Endijs Fikmans. Galvenās lomas filmā atveido Dveins Džonsons, Kira Sedžvika, Moriss Čestnats, Rouzlina Sančesa un Medisona Petisa. Filmas pirmizrāde notika  Holivudā.

NFL spēlētājs Džo Kingmans izbauda savu vecpuiša dzīvesveidu līdz brīdim, kad viņš uzzina, ka no iepriekšējām attiecībām viņam ir 8 gadus veca meita Peitona.

Atsauces

Ārējās saites 

2007. gada filmas
ASV filmas
Kinokomēdijas
Cietuma komanda

Cietuma komanda () ir 2006. gada sporta drāma, kuras režisors ir Fils Džono. Galvenās lomas filmā atveido Dveins Džonsons, Xzibit, Kevins Danns un Leons Ripijs. Filmas pirmizrāde notika .

Pusaudži nepilngadīgo aizturēšanas centrā, pateicoties savam konsultantam, sāk kopā spēlēt futbolu, tādējādi atgūstot pašapziņu.

Atsauces

Ārējās saites 

2006. gada filmas
ASV filmas
Drāmas
Relativity Media filmas
Raganu kalns

Raganu kalns () ir 2009. gada zinātniskās fantastikas piedzīvojumu trilleris, kas veidots kā rīmeiks 1975. gada filmai Escape to Witch Mountain, kas savukārt balstīta uz Aleksandra Kīja tāda paša nosaukuma romānu. Filmas režisors ir Endijs Fikmans. Galvenās lomas filmā atveido Dveins Džonsons, AnnaSofija Roba, Aleksandrs Ludvigs, Karla Gugino, Siarans Hindss, Toms Everets Skots un Kriss Markete. Filmas pirmizrāde notika  Ēģiptē.

Taksometra vadītājs Džeks Bruno lūdz palīdzību NLO ekspertiem, lai pasargātu Setu un Sāru, brāli un māsu ar paranormālām spējām, no organizācijas, kas vēlas izmantot bērnus saviem nežēlīgajiem plāniem.

Atsauces

Ārējās saites 

2009. gada filmas
ASV filmas
Zinātniskās fantastikas filmas
Piedzīvojumu filmas
Fortuna Sittard

Fortuna Sittard  ir profesionāls Nīderlandes futbola klubs no Sitardas, spēlē Eredivisie, Nīderlandes futbola augstākajā līgā.. Klubs ir dibināts 1968. gadā, apvienojoties klubiem Fortuna 54 un Sittardia. Mājas spēles aizvada Fortuna Sittard stadionā, kura ietilpība ir 12 500 vietu. Fortuna 54 futbolisti divreiz (1957. un 1964. gadā) kļuvuši par Nīderlandes (KNVB) kausa ieguvējiem.

Sasniegumi 
 Pirmā divīzija (Eerste Divisie)
 Čempioni (1): 1994–95
 Vicečempioni (2): 1981–82, 2017–18
 KNVB kauss
 Kausa ieguvēji (2): 1956–57, 1963–64 (kā Fortuna 54)
 Finālisti (2): 1983–84, 1998–99

Atsauces

Ārējās saites 

 Oficiālā mājaslapa 
 Kluba profils soccerway.com 

Nīderlandes futbola klubi
NAC Breda

NAC Breda  ir Nīderlandes futbola klubs no Bredas, kas spēlē Eerste Divisie, Nīderlandes otrajā spēcīgākajā līgā. Klubs ir dibināts 1912. gadā. Mājas spēles komanda aizvada Rat Verlegh stadionā, kura ietilpība ir 19 000 vietu. 1921. gadā kluba futbolisti ir izcīnījuši Nīderlandes čempiontitulu, 1973. gada kļuvuši par Nīderlandes (KNVB) kausa ieguvējiem.

Sasniegumi 
 Nīderlandes čempionāts (tagad — Eredivisie)
 Čempioni (1): 1920–21
 Pirmā divīzija (Eerste Divisie)
 Čempioni (1): 1999–2000
 Vicečempioni (2): 1989–90, 1990–91
 KNVB kauss
 Kausa ieguvēji (1): 1972–73
 Finālisti (3): 1960–61, 1966–67, 1973–74

Atsauces

Ārējās saites 

 Oficiālā mājaslapa 
 Kluba profils soccerway.com 

Nīderlandes futbola klubi
Medininku pils

Medininku pils () ir 14. gadsimtā celta pils Viļņas rajonā, Lietuvā, 30 kilometru attālumā no Viļņas. Tā ir lielākā četrstūra formas nocietināta pils Lietuvā un viena no vecākajām akmens celtnēm Lietuvā, kas saglabājusies līdz mūsdienām.

Vēsture 

Pilī atradās Kazimira IV Jagellona vasaras rezidence, kurā viesojās arī viņa dēli — Jans I Olbrahts, Aleksandrs, Sigismunds un Kazimirs. 15. gadsimta beigās pils smagi cieta ugunsgrēkā, pēc kura to vairs neatjaunoja, un pils zaudēja savu nozīmi. 1812. gadā, atkāpdamies no Krievijas, pils paliekas tikpat kā pilnībā nopostīja Napoleona Bonaparta armijas karavīri.

Starpkaru posmā pils ietilpa Polijas okupētajā Viļņas novadā, bet pēc 1939. gada — atkal Lietuvas sastāvā. Pēc 2. Pasaules kara pilī iekonservēja, un tajā veica dažus arheoloģiskos un arhitektūras pētījumus.

2012. gadā pabeigta pils atjaunošana, un tajā iekārtots pils muzejs ar četrām izstādēm.

Atsauces

Ārējās saites 

 Medininku pils lapa Traķu muzeja tīmekļa vietnē  
 Medininku pils komplekss. 2019. gada 25. janvāris. Didikų Lietuva. Skatīts: 2019. gada 6. maijā.

Pilis Lietuvā
Zobu feja (filma)

Zobu feja () ir 2010. gada komēdija, kuras režisors ir Maikls Lembeks. Galvenās lomas filmā atveido Dveins Džonsons, Ešlija Džada un Džūlija Endrūsa. Filmas pirmizrāde notika .

Sižets 
Dereks Tompsons ir zemākajās hokeja līgās spēlējošs hokejists, kurš izpelnījies iesauku "Zobu feja", pateicoties saviem spēcīgajiem sitieniem, kā rezultātā viņš pretiniekiem izsit zobus. Kādu dienu viņš draudzenes meitai nozog dolāru, ko viņu ieguvusi no zobu fejas, un pasaka, ka tāda zobu feja nemaz neeksistē. Pēc šī starpgadījuma Dereks maģiski nokļūst zobu feju valstībā, kura galvenā feja par sodu pārvērš Dereku zobu fejā un liek viņam divas nedēļas izpildīt fejas pienākumus.

Atsauces

Ārējās saites 

2010. gada filmas
ASV filmas
Kanādas filmas
Kinokomēdijas
Doom (filma)

Doom ir 2005. gada zinātniskās fantastikas šausmu filma, kas balstīta uz tāda paša nosaukuma video spēļu sēriju. Filmas režisors ir Andržejs Bartkoviaks. Galvenās lomas filmā atveido Dveins Džonsons, Karls Urbans, Rozamunda Paika un Razāks Adoti. Filmas pirmizrāde notika  Losandželosā.

Kosmosa spēki tiek nosūtīti uz Marsu, lai izpētītu dīvainus notikumus pētniecības iestādē. Tur komanda atrod ģenētiski uzlabotas nogalināšanas iekārtas.

Atsauces

Ārējās saites 

2005. gada filmas
ASV filmas
Apvienotās Karalistes filmas
Čehijas filmas
Vācijas filmas
Zinātniskās fantastikas filmas
Šausmu filmas
Jānis Rukšāns

Jānis Rukšāns (dzimis 1946. gada 5. septembrī Rīgā) ir latviešu dārzkopis un selekcionārs, sabiedriskais darbinieks. Latvijas Zinātņu akadēmijas bioloģijas zinātņu goda doktors. 

Žurnāla "Dārzs un Drava" redaktors, izveidojis un aprakstījis 35 krokusu šķirnes, viņa sīpolpuķu audzētavā ir pasaulē lielākā krokusu kolekcija. 
Atmodas aktīvists, viens no Latvijas Tautas Frontes dibinātājiem un pirmais, kas no tās tribīnes izvirzīja neatkarības sasniegšanas mērķi.

J. Rukšāna meita ir rakstniece, publiciste un politiķe Dace Rukšāne-Ščipčinska.

Darbi 
Izdevis grāmatas "Sīpolpuķu uzziedināšana" (1976, 1978), "Krokusi" (1981), "Narcises" (1979), "Pavasara puķu avīze" (2001).
2017. gadā izdevis grāmatu "Krokusu pasaule" angliski.

VDK kartiņa 
J. Rukšāns stāstījis, ka 1980. gados viņš laikos, kad no viņa redakcijas visus ņēmuši pratināt VDK, ar savām dārznieka zināšanām sakontaktējies ar VDK daļas vadītāju Dreijeru un daudz ko darījis tā lauku mājā, varbūt tādēļ iekļūdams VDK sarakstos, ar ko vēlāk viņu mēģinājuši izspiest no politikas. Viņš griezies Cēsu tiesā, kura apliecinājusi, ka nekādu dokumentālu pierādījumu viņa sadarbībai ar VDK nav, lai gan liecinieki no VDK sagādājuši pārdzīvojumus. To viņš aprakstījis 2006. gadā izdotajā grāmatā "Dārznieks un revolucionārs".

Ārējās saites 
 YouTube: "Latvijas stāsti. Personības" — selekcionārs Jānis Rukšāns (21.06.2014.)

Atsauces 

Atmodas aktīvisti
1946. gadā dzimušie
Rīgā dzimušie
Latvijas selekcionāri
Latvijas botāniķi
Latvijas goda doktori
Latvijas Zinātņu akadēmijas goda doktori
Dārzkopji